Ir-Regolament Tal-Kummissjoni (KEE) Nru 2877/85
tal-15 ta’ Ottubru 1985
li jemenda għas-27 darba r-Regolament (KEE) Nru 2730/81 li jistabbilixxi lista ta’ aġenziji fil-pajjiżi importaturi mhux membri intitolati li joħorġu stedina għal xogħol bl-appalt fis-settur tal-ħalib u l-prodotti mill-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizazzjoni komuni tas-suq fil-ħalib u l-prodotti tal-ħalib [1], kif l-aħħar emendat bir-Regolament (KEE) Nru 1298/85 [2], u partikolarment Artikoli 13(3) u 17 (4) tiegħu,
Billi r-Regolament tl-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru 2210/85 [4], stabbilixxa lista ta’ l-aġenziji fil-pajjiżi importaturi mhux membri intitolati għall ħruġ ta’ stedin għall-appalti fis-settur tal-ħalib u l-prodotti tal-ħalib;
Billi, fid-dawl tat-tagħrif l-iktar riċenti disponibbli għall-Kummissjoni dwar il-prattiċi tal-kummerċ segwiti mill-pajjiżi importaturi interessati u n-natura uffiċjali ta’ l-aġenziji fil-kwistjoni, dan ir-Regolament għandu jiġi emendat;
Billi l-miżuri provduti f’dan ir-Regolament huma bi qbil ma’ l-opinjoni tal-Kumitat ta’ Ġestjoni tal-Ħalib u l-Prodotti mill-Ħalib,
ADOTTAT DAN IR-REGOLAMENT:
Artikolu 1
Fl-Anness mar-Regolament (KEE) Nru 2730/81, il-lista ta’ organizzazzjonijiet tal-ħruġ ta’ l-istedin għall-offerti għandha timtela biż-żieda ta’ l-organizazzjonijiet li ġejjin, bid-dħul isir skond l-ordni alfabetiku tal-pajjiż importatur:
Pajjiż Importatur | Organizazzjoni tal-ħruġ |
il-Venezuela | INDULAC, Colinas de la California, Esq. Avdas San Franza y Palmarito, Edificio Indulac - Apdo 1546, Caracas 10107 a, Venezuela. |
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta’ Ottubru 1985.